Løren skole

Løren skole er en 1–7 skole (barneskole) i bydel Bjerke i Oslo som ble offisielt gjenåpnet til januar 2015 etter å ha være nedlagt siden 2005. Skolen startet opp med kun 1. trinn med 40 elever for så å utvide over de kommende årene til 700 elever i 2020. 

Skolen åpnet første gang 1. mai 1891. Siden var den gjennom en rekke utvidelser og rehabiliteringer. I 2005 måtte skolen inn i nye lokaler da tunnelen fra Økern til Sinsen skulle bygges. Skolen ble erstattet med et helt nytt bygg lenger mot øst i området kalt Refstad. Den nye skolen tok over navnet Løren skole. Bygget til den nedlagte skolen gikk da under navnet gamle Løren skole. Med en økning i bydelens folketall kom økte behov for skoleplasser. Det ble besluttet å rehabilitere den gamle skolen. Det ble videre bestemt at gamle Løren skole skulle få tilbake sitt navn. Skolen på Refstad ble dermed besluttet omdøpt til Refstad skole.

Historie 

Da skolen i 1891 ble bygget bestod den av seks klasserom fordelt på to etasjer, med egen lærerbolig i 2. etasje. Til skolen lå det også en låve og to doble utedoer.

Skolekretsen var stor og både Hasle, Sinsen, Årvoll, Tonsenhagen, Linderud og deler av Veitvet tilhørte Løren skoles inntaksområde. Dette gjorde at elevgrunnlaget vokste fort. Lenge var Løren skole Norges største landsfolkeskole med 1401 elever i 1937 på det meste. Innen 1932 var skolen derfor utbygget fire ganger, i 1910, 1918, 1923 og sist i 1932. Siden da beholdt bygget sin størrelse, men elevtallet ble normalisert. 

Nytt rehabiliteringsarbeid av skolen startet i 1992, med blant annet nye vinduer og nytt ventilasjonsanlegg. Etter en brann ved skolen fikk deler av skolen ny fasade og innvendig oppgradering i 1997. 

Skolen måtte inn i nye lokaler da den lå over løpet til den kommende Lørentunnelen mellom Økern til Sinsen. I februar 2005 startet byggingen av nye Løren skole, på travtomta Refstad rett nedenfor Bjerke travbane. I august samme året sto den klar, og ble tatt i bruk fra skolestart 2005. Endringer i bydelens folketall gir behov for flere skoler i området, og gamle Løren skole ble besluttet rehabilitert. Til skolestart 2014 gjenoppstod skolen under sitt gamle navn, Løren skole. Skolen på Refstad ble omdøpt til Refstad skole.

Referanser

Eksterne lenker
groruddalen.no: Nye «gamle» Løren skole bygges opp, Oslo kommune. 
Skolens hjemmeside

Barneskoler i Oslo
Utdanningsinstitusjoner etablert i 1891
Utdanningsinstitusjoner nedlagt i 2005
Utdanningsinstitusjoner etablert i 2015
Løren
1891 i Norge
2005 i Norge
2014 i Norge
Skoler i bydel Bjerke